title: 2009/544/EF: Kommissionens beslutning af 13. august 2008 om opstilling af miljøkriterier for tildeling af Fællesskabets miljømærke til indendørs malinger og lakker (meddelt under nummer K(2008) 4453) (EØS-relevant tekst)

text:
               14.7.2009

               DA

               Den Europæiske Unions Tidende

               L 181/39

      KOMMISSIONENS BESLUTNING

   af 13. august 2008
   om opstilling af miljøkriterier for tildeling af Fællesskabets miljømærke til indendørs malinger og lakker
   (meddelt under nummer K(2008) 4453)
   (EØS-relevant tekst)
   (2009/544/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke (1), særlig artikel 6, stk. 1, andet afsnit, og
   ud fra følgende betragtninger:

               (1)

               I forordning (EF) nr. 1980/2000 fastsættes det, at Fællesskabets miljømærke kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

               (2)

               Forordning (EF) nr. 1980/2000 foreskriver, at der for hver produktgruppe fastsættes specifikke miljømærkekriterier på grundlag af kriterier udarbejdet af Den Europæiske Unions Miljømærkenævn.

               (3)

               Den foreskriver endvidere, at miljømærkekriterierne og de krav til vurdering og verifikation, der er knyttet til kriterierne, skal gennemgås i god tid inden udløbet af gyldighedsperioden for de kriterier, der er specificeret for hver produktgruppe.

               (4)

               Der er i medfør af forordning (EF) nr. 1980/2000 foretaget en gennemgang af miljøkriterierne og de tilhørende krav til vurdering og verifikation, som er fastsat ved Kommissionens beslutning 2002/739/EF af 3. september 2002 om opstilling af reviderede miljøkriterier for tildeling af Fællesskabets miljømærke til indendørs malinger og lakker og om ændring af beslutning 1999/10/EF (2). Miljøkriterierne og de tilhørende krav til vurdering og verifikation gælder til den 28. februar 2009.

               (5)

               På baggrund af gennemgangen er det hensigtsmæssigt at tage hensyn til den videnskabelige udvikling og udviklingen på markedet ved at ændre definitionen af produktgruppen og fastsætte nye miljøkriterier.

               (6)

               Beslutning 2002/739/EF bør derfor erstattes.

               (7)

               Miljøkriterierne og de tilhørende krav til vurdering og verifikation bør gælde til fire år efter meddelelse af denne beslutning.

               (8)

               Der bør gælde en overgangsperiode for producenter, hvis produkter har fået tildelt miljømærket for indendøres malinger og lakker inden den 18. august 2008 eller som har ansøgt om tildeling af et sådant miljømærke inden den 18. august 2008, således at de får tid nok til at tilpasse deres produkter til at opfylde de reviderede kriterier og krav. Af hensyn til sikkerheden om retstilstanden bør det tillades producenter at indgive ansøgninger i henhold til kriterierne i beslutning 2002/739/EF eller kriterierne i nærværende beslutning indtil den 28. februar 2009. Efter den dato bør kun kriterierne i nærværende beslutning anvendes.

               (9)

               Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 —

         VEDTAGET FØLGENDE BESLUTNING:
   Artikel 1
   1.   Produktgruppen »indendørs malinger og lakker« omfatter indendørs dekorative malinger og lakker, træbejdse og tilsvarende produkter, jf. stk. 2, som er beregnet til gør-det-selv eller professionelle brugere, og som primært er udviklet til indendørs brug og i omsætning som sådanne.
   Den omfatter bl.a. gulvlakker og -malinger; produkter, som tones af detailhandleren efter anmodning fra private kunder eller professionelle dekoratører; tonesystemer; dekorative malinger i flydende form eller pastaform, som af fabrikanten eventuelt er blevet tilpasset, tonet eller forberedt for at opfylde forbrugerens behov, herunder grundmalinger og mellemstrygningsmalinger til disse produktsystemer.
   2.   Ved »maling« forstås et pigmenteret overfladedækkende materiale i flydende form, pastaform eller pulverform, der, når det påføres et underlag, danner en uigennemsigtig film med beskyttende, dekorative eller specifikke tekniske egenskaber.
   Ved »lak« forstås et ufarvet overfladedækkende materiale, der, når det påføres et underlag, danner en sammenhængende gennemsigtig film med beskyttende, dekorative eller specifikke tekniske egenskaber.
   Ved »dekorative malinger og lakker« forstås malinger og lakker, der anvendes i og på bygninger, synligt træværk og bygningsaptering til dekorativt og beskyttende formål. De påføres på stedet. Deres formål er hovedsagelig dekorativt, men de har også en beskyttende funktion.
   Ved »træbejdse (lasur)« forstås et overfladebehandlingsmiddel, som giver en transparent eller semitransparent film, der forskønner træværk og beskytter det mod vejrliget, og som er let at vedligeholde.
   Ved »tonesystemer« forstås en metode til fremstilling af farvet maling ud fra en »base« og kulørte tonefarver.
   3.   Produktgruppen omfatter ikke

               a)

               rustbeskyttelsesmidler

               b)

               antifouling-malinger

               c)

               træbeskyttelsesprodukter

               d)

               overfladebelægninger til særlige industrielle og professionelle anvendelsesformål, herunder tykfilmmaling (heavy-duty coatings)

               e)

               facademalinger

               f)

               produkter, som hovedsagelig er udviklet til udendørs brug og i omsætning som sådanne.

         Artikel 2
   1.   For at få tildelt et miljømærke i medfør af forordning (EF) nr. 1980/2000 skal malinger og lakker tilhøre produktgruppen »indendørs malinger og lakker« som defineret i artikel 1 og opfylde miljøkriterierne i bilaget, jf. dog stk. 2 og 3.
   2.   Tokomponentprodukter til særlige formål skal opfylde følgende betingelser:

               a)

               begge komponenter skal hver for sig opfylde miljøkriterierne i bilaget (undtagen kravet til flygtige organiske forbindelser)

               b)

               de skal ledsages af en oplysning om, at de enkelte komponenter hverken må bruges hver for sig eller blandes med andre produkter

               c)

               det færdigblandede produkt skal også opfylde miljøkriterierne, herunder kravet til flygtige organiske forbindelser.

         3.   Overfladebehandlingsmidler, der bringes i omsætning til såvel indendørs som udendørs brug, skal opfylde både denne beslutnings kriterier for indendørs malinger og lakker og kriterierne i Kommissionens beslutning 2009/543/EF (3) for udendørs malinger og lakker.
   Artikel 3
   Miljøkriterierne for produktgruppen »indendørs malinger og lakker« og de krav til vurdering og verifikation, der er knyttet til disse kriterier, gælder til fire år efter datoen for denne beslutnings ikrafttræden.
   Artikel 4
   Til administrative formål tildeles kodenummeret »07« til produktgruppen »indendørs malinger og lakker«.
   Artikel 5
   Beslutning 2002/739/EF ophæves.
   Artikel 6
   1.   Et miljømærke, der er tildelt produkter i produktgruppen »indendørs malinger og lakker« før den 18. august 2008, må fortsat benyttes til den 28. februar 2009.
   2.   Er der indgivet en ansøgning om tildeling af miljømærket til produkter i produktgruppen »indendørs malinger og lakker« før den 18. august 2008 kan sådanne produkter få tildelt miljømærket i henhold til kriterierne i beslutning 2002/739/EF. I disse tilfælde må miljømærket benyttes til den 28. februar 2009.
   3.   Ansøgninger om tildeling af miljømærket til produkter i produktgruppen »indendørs malinger og lakker«, som indgives efter den 18. august 2008, men før den 1. marts 2009, kan bygge på enten kriterierne i beslutning 2002/739/EF eller kriterierne i nærværende beslutning.
   Bygger ansøgningen på kriterierne i beslutning 2002/739/EF, må miljømærket benyttes til den 28. februar 2009.
   Artikel 7
   Denne beslutning er rettet til medlemsstaterne.

      Udfærdiget i Bruxelles, 13. august 2008.

            På Kommissionens vegne

         Olli REHN

            Medlem af Kommissionen

      (1)  EFT L 237 af 21.9.2000, s. 1.

      (2)  EFT L 236 af 4.9.2002, s. 4.

      (3)  Se side 27 i denne EUT.

      BILAG
      A.   GENERELLE FORHOLD

         Sigtet med kriterierne

      Disse kriterier tager især sigte på:

                  —

                  at fremme effektiv anvendelse af produktet og reducere affaldsmængden til et minimum

                  —

                  at mindske miljørisikoen og andre risici (som f.eks. ozon i troposfæren) ved at mindske emissionerne af opløsningsmidler

                  —

                  at mindske udledninger af giftige og på anden måde forurenende stoffer til vandområder. Kriterierne er fastsat på niveauer, der fremmer mærkning af indendørs malinger og lakker med en lavere miljøbelastning.

         Vurderings- og verifikationskrav

      Der er ved hvert kriterium anført specifikke vurderings- og verifikationskrav.
      Når ansøgeren skal fremlægge erklæringer, dokumentation, analyse- og testresultater eller andet belæg for, at kriterierne er opfyldt, menes der, at materialet kan stamme fra ansøgeren og/eller dennes leverandør(er) og/eller deres leverandør(er) osv., alt efter omstændighederne.
      Der kan eventuelt anvendes andre testmetoder end dem, der er anført ved de enkelte kriterier, hvis disse accepteres som ligeværdige af det ansvarlige organ, der skal vurdere ansøgningen.
      De ansvarlige organer kan om nødvendigt kræve supplerende dokumentation og foretage uafhængig verifikation.
      Det anbefales de ansvarlige organer at tage hensyn til, om der anvendes anerkendte miljøledelsesordninger, f.eks. EMAS eller EN ISO 14001, når de bedømmer ansøgningerne og kontrollerer, om kriterierne overholdes (NB: der er ikke krav om anvendelse af sådanne ledelsesordninger).
      Når der i kriterierne henvises til ingredienser, omfatter dette både stoffer og kemiske produkter. Definitionerne af »stof« og »kemisk produkt« findes i REACH-forordningen (Europa-Parlamentets og Rådets forordning (EF) nr. 1907/2006 (1)).
      Produktets nøjagtige formulering skal oplyses til det ansvarlige organ for så vidt angår alle de stoffer, ansøgeren benytter deri. Alle stoffer, herunder urenheder, der forekommer i en koncentration på mere end 0,01 % (m/m), skal anføres, medmindre der i kriterierne er angivet en lavere koncentration.
      B.   MILJØKRITERIER

      Alle kriterier undtagen kriterium 3, der vedrører indholdet af flygtige organiske forbindelser (VOC), gælder for malingen eller lakken, som den forefindes i emballagen. I overensstemmelse med Europa-Parlamentets og Rådets direktiv 2004/42/EF (2) anvendes grænsen for VOC-indholdet på produktet i brugsklar tilstand, således at det maksimale VOC-indhold beregnes under hensyntagen til den anbefalede tilsætning af farvestof og/eller fortynder. Til beregningen er der brug for data fra råvareleverandører om tørstofindhold, VOC-indhold og densitet.
      Kriterium 1 og 2 anvendes kun på hvide og lyse malinger (færdigmalinger, grundmalinger, mellemstrygningsmalinger m.v.).
      For tonesystemer anvendes kriterium 1 og 2 kun på den hvide base (den base, der har størst indhold af TiO2). Hvis der med den hvide base ikke kan opnås den rækkeevne på 8 m2 pr. liter ved en dækkeevne på 98 %, som kræves i kriterium 7.a), skal kriteriet være opfyldt efter toning til standardfarven RAL 9010.
      Kriterium 1 og 2 anvendes ikke på transparente overfladebehandlingsmidler.
      1.   Hvide pigmenter

         Indhold af hvide pigmenter (hvide uorganiske pigmenter med et brydningsindeks på over 1,8): Malinger skal have et indhold af hvide pigmenter på 36 g eller derunder pr. m2 tør film med 98 % opacitet. Dette krav gælder ikke lakker og træbejdse.

         Vurdering og verifikation: Ansøgeren skal enten fremlægge en erklæring om ingen brug eller dokumentation for indholdet af hvide pigmenter og rækkeevnen samt en udførlig beregning, der viser, at dette kriterium er opfyldt.
      2.   Titandioxid

         Titandioxid: Emissioner og udledning af affald fra fremstillingen af det anvendte titandioxidpigment må ikke overskride følgende værdier (jf. referencedokumentet om bedste tilgængelige teknik (BREF) om uorganiske kemikalier i storskalaproduktion, august 2007):

                  —

                  SOx-emissioner (udtrykt som SO2): 252 mg pr. m2 tør film (98 % opacitet)

                  —

                  sulfataffald: 18 g pr. m2 tør film (98 % opacitet)

                  —

                  chloridaffald: 3,7, 6,4 og 11,9 g m2 tør film (98 % opacitet) for henholdsvis naturlig rutil, syntetisk rutil og slagge.

         Vurdering og verifikation: Ansøgeren skal enten fremlægge en erklæring om ingen brug eller dokumentation for henholdsvis emissionsniveauerne og udledningen af affald for så vidt angår disse parametre, produktets titandioxidindhold, rækkeevnen samt en udførlig beregning, der viser, at dette kriterium er opfyldt.
      3.   Flygtige organiske forbindelser (VOC)

         VOC-indholdet må ikke overstige:

                  Produktkategori (direktiv 2004/42/EF)

                  VOC-grænse (g/l inkl. vand)

                  Indendørs mat (vægge og lofter) (glans < 25@60 °)

                  15

                  Indendørs blank (vægge og lofter) (glans > 25@60 °)

                  60

                  Maling til indendørs træværk og beklædning (træ og metal), inkl. grunder og mellemstrygning

                  90

                  Indendørs lak og træbejdse, inkl. dækkende træbejdse

                  75

                  Indendørs træbejdse med minimal lagtykkelse

                  75

                  Grundere

                  15

                  Hæftegrundere

                  15

                  Enkomponent specialoverfladebehandlingsmidler

                  100

                  Tokomponent specialoverfladebehandlingsmidler, f.eks. til gulve

                  100

                  Effektmalinger

                  90

            I denne forbindelse forstås der ved flygtige organiske forbindelser (VOC) alle organiske forbindelser med et begyndelseskogepunkt ikke over 250 °C målt ved normaltryk på 101,3 kPa, jf. definitionen i direktiv 2004/42/EF. Underkategorierne af maling og lak i direktivet benyttes til definering af VOC-grænser. Kun de kategorier, der er relevante for indendørs overfladebehandlingsmidler, er vist her.

         Vurdering og verifikation: Ansøgeren skal fremlægge en erklæring om, at dette kriterium er opfyldt. Ansøgeren skal angive VOC-indholdet for alle produkter.
      4.   Flygtige aromatiske kulbrinter (VAH)

         Flygtige aromatiske kulbrinter må ikke tilsættes direkte til produktet før eller ved toning (når det er relevant); der kan dog tilsættes VAH-holdige ingredienser, så længe VAH-indholdet i slutproduktet bliver højst 0,1 % (m/m).
      I denne forbindelse forstås der ved flygtige aromatiske kulbrinter (VAH) alle organiske forbindelser, jf. definitionen i direktiv 2004/42/EF, med et begyndelseskogepunkt ikke over 250 °C målt ved normaltryk på 101,3 kPa, hvis strukturformel indeholder mindst én aromatisk ring.

         Vurdering og verifikation: Ansøgeren skal fremlægge en erklæring om, at dette kriterium er opfyldt, og hvoraf det fremgår, at VAH kun er tilsat med præfabrikerede ingredienser, og, hvis det er relevant, erklæringer fra leverandører af ingredienser om deres VAH-indhold.
      5.   Tungmetaller

      Følgende tungmetaller og forbindelser heraf må ikke anvendes som ingredienser i produktet eller en eventuel tonefarve (hverken som stof eller som del af et anvendt kemisk produkt): cadmium, bly, chrom(VI), kviksølv, arsen, barium (undtagen bariumsulfat), selen og antimon.
      Heller ikke cobalt må være tilsat som ingrediens, bortset fra cobaltsalte, der anvendes som sikkativ i alkydmalinger. De må anvendes i en koncentration på op til 0,05 % (m/m) i slutproduktet, målt som Co. Cobalt i pigmenter er også undtaget fra dette krav.
      Det accepteres, at ingredienserne kan indeholde spor af disse metaller på op til 0,01 % (m/m), som stammer fra urenheder i råmaterialerne.

         Vurdering og verifikation: Ansøgeren skal fremlægge en erklæring om, at dette kriterium er opfyldt, og, hvis det er relevant, erklæringer fra leverandører af ingredienser.
      6.   Farlige stoffer

                  a)

                     Produktet: Produktet må ikke været klassificeret som meget giftigt, giftigt, miljøfarligt, kræftfremkaldende, reproduktionstoksisk, sundhedsskadeligt, ætsende, mutagent eller lokalirriterende (kun hvis det skyldes en ingrediens, som skal mærkes med R 43) i overensstemmelse med Europa-Parlamentets og Rådets direktiv 1999/45/EF (3), hverken før eller efter eventuel toning.

                     Vurdering og verifikation: Ansøgeren skal fremlægge en erklæring om, at dette kriterium er opfyldt, og et sikkerhedsdatablad for produktet, som opfylder kravene i bilag II til REACH-forordningen.

                  b)

                     Ingredienser (meget giftige, giftige, kræftfremkaldende, mutagene, reproduktionstoksiske): Der må ikke anvendes ingredienser, herunder ingredienser, der anvendes ved en eventuel toning, som på ansøgningstidspunktet opfylder kriterierne for klassificering med en af følgende risikosætninger (eller en kombination heraf):

                              —

                              R23 (giftig ved indånding)

                              —

                              R24 (giftig ved hudkontakt)

                              —

                              R25 (giftig ved indtagelse)

                              —

                              R26 (meget giftig ved indånding)

                              —

                              R27 (meget giftig ved hudkontakt)

                              —

                              R28 (meget giftig ved indtagelse)

                              —

                              R33 (kan ophobes i kroppen efter gentagen brug)

                              —

                              R39 (fare for varig alvorlig skade på helbred)

                              —

                              R40 (mulighed for kræftfremkaldende effekt)

                              —

                              R42 (kan give overfølsomhed ved indånding)

                              —

                              R45 (kan fremkalde kræft)

                              —

                              R46 (kan forårsage arvelige genetiske skader)

                              —

                              R48 (alvorlig sundhedsfare ved længere tids påvirkning)

                              —

                              R49 (kan fremkalde kræft ved indånding)

                              —

                              R60 (kan skade forplantningsevnen)

                              —

                              R61 (kan skade barnet under graviditeten)

                              —

                              R62 (mulighed for skade på forplantningsevnen)

                              —

                              R63 (mulighed for skade på barnet under graviditeten)

                              —

                              R68 (mulighed for varig skade på helbred)

                        som fastsat i Rådets direktiv 67/548/EØF (4) eller direktiv 1999/45/EF. Aktive ingredienser, der anvendes som konserveringsmiddel i formuleringen, og som er forsynet med risikosætning R23, R24, R25, R26, R27, R28, R39, R40 eller R48 (eller en kombination deraf), må dog anvendes op til en grænse på 0,1 % (m/m) af det færdige produkt.
                  Som alternativ kan det globale harmoniserede system for klassificering og mærkning af kemikalier (GHS) (5) tages i anvendelse. I så fald må der ikke anvendes ingredienser, herunder ingredienser, der anvendes ved en eventuel toning, som er klassificeret i følgende kategorier (eller kombinationer deraf):

                              —

                              akut toksicitet (oral) — kategori I, II, III

                              —

                              akut toksicitet (dermal) — kategori I, II, III

                              —

                              akut toksicitet (indånding) — kategori I, II, III

                              —

                              sensibilisering – åndedrætssystemet, kategori I

                              —

                              mutagener — kategori I, II

                              —

                              carcinogener — kategori I, II

                              —

                              reproduktionstoksicitet — kategori I, II

                              —

                              specifik målorgantoksicitet (enkelt eksponering) — kategori I, II

                              —

                              specifik målorgantoksicitet (gentagen eksponering) — kategori I, II

                        som fastsat i ST/SG/AC.10/30 (6) og revideret ved ST/SG/AC.10/34/Add.3 om det globale harmoniserede system for klassificering og mærkning af kemikalier. Aktive ingredienser, der benyttes som konserveringsmidler i formuleringen og er klassificeret i en af nedenstående GHS-kategorier, må dog anvendes op til en grænse på 0,1 % (m/m) af det færdige produkt:

                              —

                              akut toksicitet (oral, dermal, indånding) — I, II, III (kun oral og dermal)

                              —

                              specifik målorgantoksicitet (enkelt og/eller gentagen eksponering) — kategori I, II (eller kombinationer heraf)

                              —

                              carcinogen, kategori II.

                        Methylethylketoxim kan anvendes i alkydmalinger med op til 0,3 % (m/m).

                     Vurdering og verifikation: Ansøgeren skal fremlægge en erklæring om, at dette kriterium er opfyldt, og et sikkerhedsdatablad for produktet, som opfylder kravene i bilag II til REACH-forordningen.

                  c)

                     Ingredienser (miljøfarlige): Indholdet af en ingrediens, herunder ingredienser, der anvendes ved en eventuel toning, som på ansøgningstidspunktet opfylder kriterierne for klassificering med en af følgende risikosætninger (eller en kombination heraf), må ikke være højere end 2 % (m/m):

                              —

                              N R50 (meget giftig for organismer, der lever i vand)

                              —

                              N R50/53 (meget giftig for organismer, der lever i vand; kan forårsage uønskede langtidsvirkninger i vandmiljøet)

                              —

                              N R51/53 (giftig for organismer, der lever i vand; kan forårsage uønskede langtidsvirkninger i vandmiljøet)

                              —

                              N R52/53 (skadelig for organismer, der lever i vand; kan forårsage uønskede langtidsvirkninger i vandmiljøet)

                              —

                              R51 (giftig for organismer, der lever i vand)

                              —

                              R52 (skadelig for organismer, der lever i vand)

                              —

                              R53 (kan forårsage uønskede langtidsvirkninger i vandmiljøet)

                        som fastsat i direktiv 67/548/EØF eller direktiv 1999/45/EF.
                  Som alternativ kan det globale harmoniserede system for klassificering og mærkning af kemikalier (GHS) (7) tages i anvendelse. I så fald må indholdet af en ingrediens, herunder ingredienser, der anvendes ved en eventuel toning, som på ansøgningstidspunktet er klassificeret eller muligvis skal klassificeres i en af følgende kategorier, ikke være højere end 2 % (m/m):
                  Toksicitetskategorier for vandmiljøet (og kombinationer heraf):

                              —

                              akut I, II, III

                              —

                              kronisk I, II, III, IV

                        som fastsat i ST/SG/AC.10/30 og revideret ved ST/SG/AC.10/34/Add.3 om det globale harmoniserede system for klassificering og mærkning af kemikalier.
                  I ingen af tilfældene må det samlede indhold af alle ingredienser, som på ansøgningstidspunktet er klassificeret eller muligvis skal klassificeres med en af ovenstående risikosætninger (eller en kombination heraf) eller i ovenstående GHS-kategorier, overstige 4 % (m/m).
                  Dette krav gælder ikke ammoniak og alkylammoniak.
                  Dette krav berører ikke pligten til at opfylde kravet i kriterium 6.a).

                     Vurdering og verifikation: Ansøgeren skal fremlægge en erklæring om, at dette kriterium er opfyldt, en ingrediensliste og et sikkerhedsdatablad for hver ingrediens, som opfylder kravene i bilag II til REACH-forordningen.

                  d)

                     Alkylphenolethoxylater (APEO): APEO må ikke anvendes i produktet, hverken før eller ved en eventuel toning.

                     Vurdering og verifikation: Ansøgeren skal fremlægge en erklæring om, at dette kriterium er opfyldt.

                  e)

                     Isothiazolinonforbindelser: Indholdet af isothiazolinonforbindelser i produktet må ikke overstige 0,05 % (m/m), hverken før eller efter en eventuel toning. Ligeledes må indholdet af blandingen af 5-chlor-2-methyl-2H-isothiazol-3-on (EF-nr. 247-500-7) og 2-methyl-2H-isothiazol-3-on (EF-nr. 220-239-6) (3:1) ikke overstige 0,0015 % (m/m).

                     Vurdering og verifikation: Ansøgeren skal fremlægge en erklæring om, at dette kriterium er opfyldt, og angive en eventuelt anvendt mængde.

                  f)

                  Perfluorerede alkylsulfonater (PFAS), perfluorerede carboxylsyrer (PFCA), inkl. perfluoroctansyre (PFOA), og hermed beslægtede stoffer, der er opført på listen i OECD's »Preliminary lists of PFOS, PFAS, PFOA, PFCA, related compounds and chemicals that may degrade to PFCA (as revised in 2007)«, er ikke tilladt i produktet. OECD-listen er anført i bilaget til dette kriteriedokument.

                     Vurdering og verifikation: Ansøgeren skal fremlægge en erklæring om, at dette kriterium er opfyldt.

                  g)

                     Formaldehyd: Der må ikke tilsættes fri formaldehyd. Formaldehyddannende forbindelser må kun anvendes i en sådan mængde, at det samlede indhold af fri formaldehyd efter en eventuel toning ikke overstiger 0,001 % (m/m).

                     Vurdering og verifikation: Ansøgeren skal fremlægge en erklæring om, at dette kriterium er opfyldt. Derudover skal ansøgeren forelægge testresultater, som råvareleverandører har opnået ved anvendelse af testmetode VdL-RL 03 (VdL Guide-line03) »In-can concentration of formaldehyde determined by the acetyl-acetone method«, og beregninger, som ud fra testdataene viser, at den endelige koncentration af formaldehyd fra formaldehyddannende forbindelser i det endelige produkt højst kan blive 0,001 % (m/m). Alternativt kan formaldehyd, der stammer fra formaldehyddannende forbindelser, måles i det endelige produkt efter en HPLC-baseret standard.

                  h)

                     Halogenerede organiske opløsningsmidler: Uanset kriterium 6.a), 6.b) og 6.c) må kun halogenerede forbindelser, der på ansøgningstidspunktet er risikovurderet og ikke er klassificeret med en af følgende risikosætninger (eller kombinationer heraf), R26/27, R45, R48/20/22, R50, R51, R52, R53, R50/53, R51/53, R52/53 og R59 ifølge direktiv 67/548/EØF og 1999/45/EF, anvendes i produktet før eller under en eventuel toning.

                     Vurdering og verifikation: Ansøgeren skal fremlægge en erklæring om, at dette kriterium er opfyldt.

                  i)

                     Phthalater: Uanset kriterium 6.a), 6.b) og 6.c) må kun phthalater, der på ansøgningstidspunktet er risikovurderet og ikke er klassificeret med en af følgende risikosætninger (eller kombinationer heraf), R60, R61, R62, R50, R51, R52, R53, R50/53, R51/53 og R52/53 ifølge direktiv 67/548/EØF som ændret, anvendes i produktet før eller under en eventuel toning. Derudover er DNOP (di-n-octylphthalat), DINP (di-isononylphthalat), DIDP (di-isodecylphthalat) ikke tilladt i produktet.

                     Vurdering og verifikation: Ansøgeren skal fremlægge en erklæring om, at dette kriterium er opfyldt.

            7.   Brugsegnethed

                  a)

                     Rækkeevne: Hvide og lyse malinger (færdigmalinger, grundmalinger, mellemstrygningsmalinger m.v.) skal have en rækkeevne (ved en dækkeevne på 98 %) på mindst 8 m2 pr. liter af produktet.
                  For tonesystemer anvendes dette kriterium kun på den hvide base (den base, der har størst indhold af TiO2). Hvis der med den hvide base ikke kan opnås den krævede rækkeevne på 8 m2 pr. liter ved en dækkeevne på 98 %, skal kriteriet være opfyldt efter toning af den hvide base til standardfarven RAL 9010. For alle andre baser, der bruges til tonede produkter, dvs. baser, der som hovedregel har mindre indhold af TiO2 og ikke kan opfylde kravet om mindst 8 m2 pr. liter ved en dækkeevne på 98 %, anvendes kriteriet ikke. For malinger, der indgår i et tonesystem, skal ansøgeren på produktemballagen og/eller salgsstedet oplyse slutbrugeren om, hvilken farve grunder/mellemstrygning (eventuelt med EF-miljømærke) der bør benyttes som underlag for en mørk maling.
                  Grundere med særlige standsende/forseglende egenskaber eller indtrængnings/bindingsegenskaber og grundere med særlig vedhæftning på aluminium og galvaniserede overflader skal have en rækkeevne (ved en dækkeevne på 98 %) på mindst 6 m2 pr. liter af produktet.
                  Alternativt skal tykke, dekorative overfladebehandlinger (malinger, som er specielt udviklet til at give en tredimensional, dekorativ effekt, og som derfor er karakteriseret ved et meget tykt lag) have en rækkeevne på 1m2 pr. kg af produktet.
                  Dette krav gælder ikke for lakker, træbejdse, gulvlakker og -malinger, mellemstrygningsmalinger, hæftegrundere og andre transparente overfladebehandlingsmidler.

                     Vurdering og verifikation: Ansøgeren skal forelægge en testrapport, hvori følgende metode er anvendt: ISO 6504/1 (Malinger og lakker — Bestemmelse af dækkeevne — Del 1: Kubelka-Munk-metode til hvide og lyse malinger) eller 6504/3 (Del 3: Bestemmelse af kontrastforhold (opacitet) af lyse malinger ved en bestemt rækkeevne) eller for så vidt angår malinger, der er udviklet med henblik på en tredimensional, dekorativ effekt, og som er karakteriseret ved et meget tykt lag, NF T 30073-metoden (eller tilsvarende). For baser, der bruges til tonede produkter og ikke er vurderet efter ovenstående krav, skal ansøgeren godtgøre, hvordan slutbrugeren bliver rådet til at benytte en grunder og/eller en grå (eller en anden relevant farve) mellemstrygning, inden påføring af produktet.

                  b)

                     Skuremodstandsdygtighed i våd tilstand: Vægmalinger (jf. EN 13300), hvorom det hævdes (uanset om det er på produktet eller i materiale til markedsføringen af produktet), at de kan vaskes, renses eller børstes, skal have en skuremodstandsdygtighed målt efter EN 13300 og EN ISO 11998 svarende til klasse 2 eller bedre (ikke over 20 μm efter 200 cykler).
                  På grund af det store antal farver, der kan opnås ved toning, anvendes dette kriterium kun på tonebaser.

                     Vurdering og verifikation: Ansøgeren skal fremlægge en testrapport i henhold til EN 13300, hvor metoden i EN ISO 11998 (Bestemmelse af belægningers rensbarhed og modstandsevne mod vådskuring) er anvendt, og bevis for (på produktemballagen eller i markedsføringsmateriale), at slutbrugeren får oplyst, at produktet ikke er testet for modstandsdygtighed mod vådskuring, når der er tale om loftsmalinger.

                  c)

                     Modstandsdygtighed over for vand: Lakkers, gulvlakkers og gulvmalingers modstandsdygtighed over for vand skal bestemmes efter ISO 2812-3, således at der efter 24 timers eksponering og 16 timers restitution ikke kan konstateres nogen ændring i glans eller farve.

                     Vurdering og verifikation: Ansøgeren skal fremlægge en testrapport i henhold til ISO 2812-3 (Malinger og lakker — Bestemmelse af modstandsevne mod væsker — Del 3: Metode med absorberende medium).

                  d)

                     Vedhæftning: Gulvlakker, gulvmalinger, mellemstrygninger til gulve og mellemstrygninger til metal og træ skal opnå en pointsum på mindst 2 i vedhæftningstesten i EN 2409. Pigmenterede grundere til murværk skal bestå afrivningstesten i EN 24624 (ISO 4624), når underlagets sammenhængskraft er mindre end malingens vedhæftning, og i andre tilfælde skal malingens vedhæftning mindst bestå testen med en værdi på 1,5 MPa.
                  Transparente grundere er ikke omfattet af dette krav.

                     Vurdering og verifikation: Ansøgeren skal fremlægge en testrapport i henhold til EN ISO 2409 eller EN 24624 (ISO 4624), alt efter tilfældet.

                  e)

                     Slidstyrke: Gulvlakker og -malinger skal have en slidstyrke svarende til et vægttab på ikke over 70 mg efter 1 000 testcyklusser med en belastning på 1 000 g og CS10-hjul efter EN ISO 7784-2:2006.

                     Vurdering og verifikation: Ansøgeren skal fremlægge en testrapport, der viser, at kriteriet er opfyldt i henhold til metoden i EN ISO 7784-2:2006.

            8.   Forbrugeroplysninger

      Følgende oplysninger skal påføres emballagen eller vedlægges denne:

                  —

                  Hvilket formål, underlag og anvendelsesbetingelser produktet er beregnet til. Dette skal omfatte rådgivning om forberedende arbejde osv. som f.eks. korrekt forberedelse af underlaget, indendørs anvendelse (hvis dette er relevant) eller temperatur.

                  —

                  Henstillinger til, hvordan malerværktøj renses, og hvordan affaldet bortskaffes mest hensigtsmæssigt (for at begrænse vandforurening). Disse henstillinger skal tilpasses de pågældende produkttyper og anvendelsesområder, og der anvendes piktogrammer, hvor dette er hensigtsmæssigt.

                  —

                  Henstillinger til, hvordan produktet opbevares efter åbningen (for at mindske mængden af fast affald), herunder sikkerhedsanvisninger, hvis dette er relevant.

                  —

                  Henstillinger til, hvilken grunder eller mellemstrygning (eventuelt med EF-miljømærke) det er korrekt at bruge til mørke malinger, som kriterium 7.a) ikke anvendes på.

                  —

                  For tykke, dekorative overfladebehandlinger oplysning om, at disse malinger er specielt udviklet til at give en tredimensional, dekorativ effekt.

                  —

                  En advarsel om, at miljørigtig bortskaffelse af malingrester kræver specialiseret håndtering, at rester derfor ikke bør smides ud sammen med husholdningsaffald, og at de lokale myndigheder bør spørges til råds om bortskaffelse og afhentning.

                  —

                  Henstillinger om forebyggende beskyttelsesforanstaltninger for maleren. Følgende (eller tilsvarende) tekst skal anføres på produktets emballage eller vedlægges denne:
                  »Der er yderligere oplysninger om, hvorfor dette produkt har fået tildelt Blomsten, på webstedet http://ec.europa.eu/environment/ecolabel.«

         Vurdering og verifikation: Sammen med ansøgningen skal der indleveres et eksemplar af produktemballagen og en erklæring om, at produktet opfylder dette kriterium.
      9.   Oplysninger på miljømærket

      Miljømærkets kasse 2 skal indeholde følgende tekst:

                  —

                  Egnet til indendørs brug

                  —

                  Begrænset brug af farlige stoffer

                  —

                  Lavt indhold af opløsningsmidler

         Vurdering og verifikation: Ansøgeren skal indlevere en prøve af produktemballagen, hvor mærket er vist, samt en erklæring om, at produktet opfylder dette kriterium.

         (1)  EUT L 396 af 30.12.2006, s. 1.

         (2)  EUT L 143 af 30.4.2004, s. 87.

         (3)  EFT L 200 af 30.7.1999, s. 1.

         (4)  EFT 196 af 16.8.1967, s. 1.

         (5)  Den 27. juni 2007 vedtog Kommissionen »Forslag til Europa-Parlamentets og Rådets forordning om klassificering, mærkning og emballering af stoffer og blandinger og om ændring af direktiv 67/548/EØF og forordning (EF) nr. 1907/2006« (KOM(2007) 355 endelig). Der er yderligere oplysninger om overlapningen mellem det eksisterende system og GHS i Bind III, bilag VII, i det færdige forslag: http://ec.europa.eu/enterprise/reach/docs/ghs/ghs_prop_vol_iii_en.pdf.

         (6)  FN's Committee of Experts on the Transport of Dangerous Goods and on the Globally Harmonized System of Classification and Labelling of Chemicals: http://www.unece.org/trans/main/dgdb/dgcomm/ac10rep.html.

         (7)  Se fodnote 5.


title: Europa-Parlamentets afgørelse (EU) 2017/1693 af 27. april 2017 om decharge for gennemførelsen af budgettet for Det Europæiske Jernbaneagentur (nu Den Europæiske Unions Jernbaneagentur) for regnskabsåret 2015

text:
               29.9.2017

               DA

               Den Europæiske Unions Tidende

               L 252/272

         EUROPA-PARLAMENTETS AFGØRELSE (EU) 2017/1693
   af 27. april 2017
   om decharge for gennemførelsen af budgettet for Det Europæiske Jernbaneagentur (nu Den Europæiske Unions Jernbaneagentur) for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Det Europæiske Jernbaneagentur for regnskabsåret 2015,

               —

               der henviser til Revisionsrettens beretning om årsregnskabet for Det Europæiske Jernbaneagentur for regnskabsåret 2015 med agenturets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om meddelelse af decharge til agenturet for gennemførelsen af budgettet for regnskabsåret 2015 (05873/2017 — C8-0063/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 881/2004 af 29. april 2004 om oprettelse af et europæisk jernbaneagentur (4), særlig artikel 39,

               —

               der henviser til Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (5), særlig artikel 65,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget og udtalelse fra Transport- og Turismeudvalget (A8-0128/2017),

               1.

               meddeler den administrerende direktør for Den Europæiske Unions Jernbaneagentur decharge for gennemførelsen af agenturets budget for regnskabsåret 2015;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Unions Jernbaneagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 151.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 164 af 30.4.2004, s. 1.

      (5)  EUT L 138 af 26.5.2016, s. 1.

      (6)  EUT L 328 af 7.12.2013, s. 42.


Avis juridique important

|

31965D0362

Kommissionens beslutning af 5. juli 1965 angående dannelsen af et Paritetisk Rådgivende Udvalg vedrørende de sociale problemer inden for vejtransporten (65/362/EØF)

EF-Tidende nr. 130 af 16/07/1965 s. 2184 - 2186 den danske specialudgave: serie I kapitel 1965-1966 s. 0069  den engelske specialudgave: serie I kapitel 1965-1966 s. 0077  den græske specialudgave: Kapitel 05 bind 1 s. 0022  den spanske specialudgave: Kapitel 07 bind 1 s. 0094  den portugisiske specialudgave: Kapitel 07 bind 1 s. 0094

++++  KOMMISSIONENS BESLUTNING  af 5 . juli 1965  angaaende dannelsen af et Paritetisk Raadgivende Udvalg vedroerende de sociale problemer inden for vejtransporten .   ( 65/362/EOEF )  KOMMISSIONEN FOR DET EUROPAEISKE OEKONOMISKE FAELLESSKAB HAR  ud fra foelgende betragtninger :  I sit memorandum af 10 . april 1961 om de principielle retningslinier for den faelles transportpolitik har Kommissionen angivet , i hvilken retning der skal gaas frem ved anvendelsen paa transporten af de almindelige regler og bestemmelser , som er fastsat i traktaten inden for rammerne af Faellesskabets socialpolitik ; dette indeholder en raekke forholdsregler , som vedroerer den faelles transportpolitik ;  Kommissionen har i sit aktionsprogram for den faelles transportpolitik af 23 . maj 1962 fremfoert sine anskuelser med hensyn til den sociale harmonisering inden for rammerne af den faelles transportpolitik i en mere konkret form ;  Det europaeiske Parlament og Det oekonomiske og sociale Udvalg har i deres udtalelser til forslaget til Raadets beslutning om harmonisering af visse bestemmelser , som har indflydelse paa konkurrencen inden for transport med jernbane , ad landevej og sejlbare vandveje ytret oenske om , at der maatte blive dannet et paritetisk udvalg af arbejdsmarkedets parter ;  deltagerne i den rundbordssamtale om socialpolitikken inden for transporten , som fandt sted i Bruxelles den 10 . , 11 . og 12 . december 1963 , udtalte sig for en effektiv form for droeftelse af de sociale problemer inden for transporten ;  Faellesskabets aktivitet inden for den faelles transportpolitik har navnlig til formaal at fjerne de uligheder , som kan fordreje konkurrencevilkaarene betydeligt ;  Raadets beslutning af 13 . maj 1965 om harmonisering af visse bestemmelser , som har indflydelse paa konkurrencen inden for transport med jernbane , ad landevej og sejlbare vandveje , fastsaetter i denne forbindelse bestemte sociale bestemmelser og henviser udtrykkeligt til arbejdsmarkedets parters oejeblikkelige kompetence til at afslutte tarifoverenskomster ;  i samtlige Faellesskabets lande nyder arbejdsmarkedets parter en vidtgaaende socialpolitisk autonomi inden for rammerne af den interne lovgivning ;  hoering af arbejdsmarkedets parter kan bidrage til virkeliggoerelse af de maal , som er blevet fastlagt paa den sociale harmoniserings omraade inden for rammerne af den faelles transportpolitik ;  paa grund af den betydning og den presserende karakter , som de sociale , konkurrencemaessige og trafiksikkerhedsmaessige problemer i vejtransporten har , og paa grund af det stade , som Kommissionens arbejde paa dette omraade befinder sig paa , synes det berettiget at nedsaette et raadgivende organ under Kommissionen , i hvilket landevejstransportens arbejdsmarkedsparter er repraesenteret ;  i betragtning af den specielle karakter , som visse sociale spoergsmaal inden for transportvaesenet har , maa Kommissionen dog efter frit skoen kunne vaelge de hoeringsmetoder , der til enhver tid skal anvendes ;  transporterhvervenes erhvervsforbund har dannet organisationer paa faellesskabsplan .  VEDTAGET FOELGENDE BESLUTNING :  Artikel 1  Under Kommissionen oprettes et udvalg benaevnt  " Paritetisk Raadgivende Udvalg vedroerende Sociale Spoergsmaal inden for Transport ad Landevej . "  Artikel 2  a ) Kommissionen kan anmode Udvalget om udtalelser om alle sociale spoergsmaal inden for landevejstransporten .  b ) Kommissionen kan fastsaette en frist for afgivelsen af de udtalelser , den har anmodet om .  c ) Kommer en enstemmig udtalelse i stand i Udvalget , drager dette faelles konklusioner , der vedlaegges det moedereferat , som forelaegges for Kommissionen .  d ) I modsat fald nedfaeldes de udtrykte opfattelser i moedereferatet .  e ) Kommissionen kan indkalde Udvalget til en mundtlig forhandling . I dette tilfaelde skal Kommissionen selv drage konklusioner paa grundlag af moedereferaterne .  Artikel 3  a ) Udvalgets droeftelser angaar udelukkende spoergsmaal , spoergsmaal , til hvilke Kommissionen har anmodet om en udtalelse .  b ) Udvalget kan foreslaa Kommissionen , at det bliver hoert om et bestemt socialt problem inden for landevejstransporten i overensstemmelse med forudsaetningerne og efter fremgangsmaaden i artikel 9 .  Artikel 4  a ) Udvalgets bestaar af 24 ordinaere medlemmer og 24 suppleanter .  b ) Posterne fordeles som foelger :   - 12 ordinaere poster og 12 suppleantposter til arbejdsgivere inden for transporten ,   - 12 ordinaere poster og 12 suppleantposter til arbejdstagere inden for landevejstransporten .  c ) Suppleanterne deltager kun i Udvalgets moeder og arbejde , naar de ordinaere medlemmer har forfald .  Artikel 5  a ) Udvalgets medlemmer udnaevnes af Kommissionen paa forslag af foelgende forbund , som er repraesentative for denne gren , og som har sluttet sig sammen paa faellesskabsplan :   - Faellesskabets Fagforeningstransportudvalg ( ITF ) ,   - Det Europaeiske Transportudvalg ( CET ) ,   - Faellesskabets Forbindelsesudvalg af Transportfirmaer  ( IRU ) ,   - Faellesskabets Forbindelsesudvalg af Private Transportoerer ( IRU ) .  b ) Listen over medlemmerne offentliggoeres i De Europaeiske Faellesskabers Tidende .  Artikel 6  a ) De ordinaere medlemmer af Udvalget og suppleanterne udnaevnes for tre aar . Genudnaevnelse er mulig .  b ) Efter tre aars forloeb forbliver de ordinaere medlemmer og suppleanterne i deres hverv , indtil deres efterfoelgere er udnaevnt .  c ) Udgaar et ordinaert medlem eller en suppleant paa grund af doedsfald , tilbagetraeden eller udtraeden af den paagaeldende organisation , erstattes vedkommende indtil tjenesteperioden er udloebet .  Artikel 7  a ) Med et flertal paa to tredjedele af de tilstedevaerende medlemmer vaelger Udvalget blandt sine ordinaere medlemmer en formand og en viceformand . Formanden og viceformanden maa ikke tilhoere den samme gruppe af arbejdsmarkedets parter .  b ) I tilfaelde af at formanden eller viceformanden fratraeder foer tjenesteperiodens udloeb , nybesaettes hans post for den tid , der endnu er tilbage at tjenesteperioden .  c ) Formanden eller viceformandens tjenesteperiode varer 18 maaneder . Formanden og viceformanden vaelges skiftevis af de to grupper , der er repraesenteret i Udvalget .  d ) Intet medlem af Udvalget kan udoeve formandens og viceformandens hverv efter hinanden laengere end to under c ) naevnte fulde tjenesteperioder .  Artikel 8  a ) Udvalgets foerste tjenesteperiode slutter 31 . december 1968 .  b ) Formandens og viceformandens tjenesteperiode fastsat i artikel 7 c ) slutter for foerste gang 30 . juni 1967 .  Artikel 9  a ) Formanden opretholder forbindelserne til Kommissionen .  b ) Udvalgets formand kan sammen med viceformanden foreslaa Kommissionen at hoere Udvalget angaaende et spoergsmaal , der falder ind under dets kompetenceomraade , hvis det ikke er blevet opfordret til at fremkomme med en udtalelse .  Artikel 10  Inden for Udvalgets rammer kan der oprettes arbejdsgrupper , der udarbejder udkast til udtalelser til bestemte spoergsmaal eller fagomraader og derefter forelaegger disse for Udvalget til droeftelse . Arbejdsgrupperne bestaar af et begraenset antal af Udvalgets ordinaere medlemmer eller suppleanter .  Artikel 11  a ) Paa anmodning af en af de i Udvalget repraesenterede organisationer kan formanden indbyde en repraesentant for denne organisations faellesrepraesentation til at overvaere moederne .  b ) Formanden kan foreslaa Kommissionen at indbyde enhver person , som er saerlig kompetent med hensyn til et spoergsmaal , der er opfoert paa dagsordenen , til at deltage som sagkyndig . De sagkyndige deltager kun i forhandlingerne saa laenge som det spoergsmaal behandles , til hvis droeftelse de er blevet tilkaldt .  Artikel 12  a ) Saavel Udvalget som arbejdsgrupperne traeder sammen efter indkaldelse fra Kommissionen .  b ) Repraesentanter for Kommissionens afdelinger , under hvilke de paagaeldende spoergsmaal sorterer , deltager i moederne .  Artikel 13  Udvalgets sekretariat varetages af Kommissionens afdelinger .  Artikel 14  Udvalget kan afgive en bindende udtalelse , naar to tredjedele af dets medlemmer er tilstede .  Artikel 15  Med forbehold af bestemmelserne i traktatens artikel 214 er de personer , der deltager i Udvalgets og arbejdsgruppernes moeder , forpligtede til ikke at videregive oplysninger , som de har faaet kendskab til gennem deres virksomhed i Udvalget , saafremt Kommissionen har tilkendegivet over for Udvalget , at den udbedte udtalelse er af fortrolig karakter .  Artikel 16  Denne beslutning kan efter hoering af Udvalget aendres af Kommissionen paa grundlag af de indvundne erfaringer .  Udfaerdiget i Bruxelles , den 5 . juli 1965 .  Paa Kommissionens vegne  Walter HALLSTEIN  Formand


title: Rådets afgørelse (EU) 2015/916 af 22. juli 2013 om undertegnelse og indgåelse af en aftale mellem Den Europæiske Union og Australien om rammerne for Australiens deltagelse i Den Europæiske Unions krisestyringsoperationer

text:
               16.6.2015

               DA

               Den Europæiske Unions Tidende

               L 149/1

         RÅDETS AFGØRELSE (EU) 2015/916
   af 22. juli 2013
   om undertegnelse og indgåelse af en aftale mellem Den Europæiske Union og Australien om rammerne for Australiens deltagelse i Den Europæiske Unions krisestyringsoperationer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37,
   under henvisning til traktaten om den Europæiske Unions funktionsmåde, særlig artikel 218, stk. 5 og 6,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Betingelserne for tredjelandes deltagelse i Den Europæiske Unions krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne fra gang til gang for hver enkelt operation.

               (2)

               Efter vedtagelsen af Rådets afgørelse den 26. april 2010 om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik forhandlet en aftale mellem Den Europæiske Union og Australien om rammerne for Australiens deltagelse i Den Europæiske Unions krisestyringsoperationer (»aftalen«).

               (3)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Australien om rammerne for Australiens deltagelse i Den Europæiske Unions krisestyringsoperationer godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Unionen.
   Artikel 3
   Formanden for Rådet foranstalter på Unionens vegne den notifikation, der er omhandlet i aftalens artikel 15, stk. 1. (1)

   Artikel 4
   Denne afgørelse træder i kraft på dagen for vedtagelsen.

      Udfærdiget 22. juli 2013

            På Rådets vegne

         C. ASHTON

            Formand

      (1)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


Avis juridique important

|

31998D0305(02)

Rådets afgørelse af 12. februar 1998 om udskiftning af ordinære medlemmer af Udvalget for Den Europæiske Socialfond

EF-Tidende nr. C 069 af 05/03/1998 s. 0002 - 0003

RÅDETS AFGØRELSE af 12. februar 1998 om udskiftning af ordinære medlemmer af Udvalget for Den Europæiske Socialfond (98/C 69/02)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), særlig artikel 28, stk. 3,under henvisning til forslag fra Kommissionen, ogud fra følgende betragtninger:Rådet traf på forslag af Kommissionen den 23. oktober 1995 (2) afgørelse om udnævnelse af ordinære medlemmer af og suppleanter til Udvalget for Den Europæiske Socialfond for perioden indtil den 22. oktober 1998;en plads som ordinært medlem er blevet ledig både i kategorien regeringsrepræsentanter, kategorien arbejdsgiverrepræsentanter og kategorien arbejdstagerrepræsentanter;der skal udnævnes ordinære medlemmer af Udvalget for Den Europæiske Socialfond til besættelse af de pladser, der er blevet ledige -TRUFFET FØLGENDE AFGØRELSE:Artikel 1 Følgende udnævnes til ordinære medlemmer af og suppleanter til Udvalget for Den Europæiske Socialfond for den resterende del af mandatperioden, dvs. indtil den 22. oktober 1998:I. >TABELPOSITION>II. >TABELPOSITION>III. >TABELPOSITION>Artikel 2 Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 12. februar 1998.På Rådets vegneJ. BATTLEFormand(1) EFT L 374 af 31.12.1988, s. 1. Forordningen er senest ændret ved forordning (EF) nr. 3193/94 (EFT L 337 af 24.12.1994, s. 11).(2) EFT C 296 af 10.11.1995, s. 7.


Avis juridique important

|

31974D0441

74/441/EØF: Kommissionens Afgørelse af 25. juli 1974 om nedsættelse af et paritetisk udvalg vedrørende sociale problemer for arbejdstagere inden for havfiskeriet

EF-Tidende nr. L 243 af 05/09/1974 s. 0019 - 0021 den finske specialudgave: kapitel 4 bind 1 s. 0009  den græske specialudgave: Kapitel 04 bind 1 s. 0037  den svenske specialudgave: kapitel 4 bind 1 s. 0009  den spanske specialudgave: Kapitel 04 bind 1 s. 0013  den portugisiske specialudgave: Kapitel 04 bind 1 s. 0013

++++  KOMMISSIONENS AFGOERELSE  af 25 . juli 1974  om nedsaettelse af et paritetisk udvalg vedroerende sociale problemer for arbejdstagere inden for havfiskeriet   ( 74/441/EOEF )  KOMMISSIONEN FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab , saerlig artikel 118 , og  ud fra foelgende betragtninger :  Stats - eller regeringscheferne har i deres erklaering af 21 . oktober 1972 praeciseret , at den oekonomiske ekspansion fortrinsvis skal goere det muligt at mindske forskellen i levevilkaarene , og at dette maal skal give sig udtryk i bedre livskvalitet og hoejere levestandard ;  i denne sammenhaeng fandt de det absolut noedvendigt , at arbejdsmarkedets parter i stigende grad deltager i Faellesskabets oekonomiske og sociale beslutninger ;  blandt de vigtigste punkter i Faellesskabets " Sociale Aktionsprogram " har Kommissionen anbefalet , at dialogen og forligsbestraebelserne mellem arbejdsmarkedets parter fremmes paa faellesskabsniveau ;  Europa-Parlamentet har i sin resolution af 13 . juni 1972 ( 1 ) udtalt , at arbejdsmarkedsparternes deltagelse i virkeliggoerelsen af en faellesskabssocialpolitik maa gennemfoeres i loebet af foerste etape af Den monetaere og oekonomiske Union ;  Det oekonomiske og sociale Udvalg har givet udtryk for et lignende synspunkt i sin udtalelse af 24 . november 1971 ;  situationen i medlemsstaterne viser klart noedvendigheden af , at fiskerierhvervets to parter deltager aktivt i forbedringen og harmoniseringen af leve - og arbejdsvilkaarene inden for havfiskeriet , og et paritetisk udvalg tilknyttet Kommissionen er det bedst egnede middel til at sikre denne deltagelse ved paa faellesskabsniveau at skabe et forum for en debat mellem repraesentanter for de paagaeldende samfundsoekonomiske faktorer -  VEDTAGET FOELGENDE AFGOERELSE :  Artikel 1  Kommissionen nedsaetter et " Paritetisk Udvalg for de sociale problemer inden for havfiskeriet " , herefter benaevnt " Udvalget " .  Artikel 2  Det er udvalgets opgave at bistaa Kommissionen med udformningen og ivaerksaettelsen af Faellesskabets socialpolitik samt at forbedre og harmonisere leve - og arbeijdsvilkaarene for havfiskere .  Artikel 3  1 . For at virkeliggoere den i artikel 2 omhandlede maalsaetning er det Udvalgets opgave :  a ) at afgive udtalelser og sende rapporter til Kommissionen paa begaering af denne eller paa eget initiativ , og  b ) for den sektor , som hoerer ind under de i artikel 4 angivne arbejdsgiver - og arbejdstagerorganisationers kompetence :   - at arrangere droeftelser , fremme forligsbestraebelserne og lette forhandlingerne mellem disse organisationer ;   - at lade foretage undersoegelser ;   - at deltage i droeftelser og seminarer .  2 . Udvalget skal sikre , at alle interesserede parter faar oplysning om dets aktiviteter .  3 . Naar Kommissionen anmoder om Udvalgets udtalelse eller rapport , kan den angive en frist , inden for hvilken udtalelsen eller rapporten skal afgives .  Artikel 4  1 . Udvalget bestaar af toogfyrre medlemmer .  2 . Udvalgets medlemmer beskikkes af Kommissionen efter indstilling af foelgende arbejdsgiver - og arbejdstagerorganisationer inden for havfiskeriet :  Arbejdsgiverorganisationer  Sammenslutningen af de nationale foreninger af fiskerivirksomheder inden for EOEF ( EUROPECHE )  Fiskerikooperationens saerudvalg inden for EOEF  ( COGECA )  Arbejdstagerorganisationer  Fagorganisationstransportudvalget i Faellesskabet  ( ITF-CISL )  Det europaeiske Transportudvalg ( CET-CISC )  Det europaeiske koordineringsudvalg for fiskeriets arbejdstageres fagforeninger ( CGT-CGIL )  3 . Pladserne fordeles saaledes :  a ) enogtyve til repraesentanterne for arbejdsgiverorganisationen ;  b ) enogtyve til repraesentanterne for arbejdstagerorganisationerne .  Artikel 5  1 . Der beskikkes en suppleans for hvert medlem af udvalget paa samme betingelser som fastsat i artikel 4 .  2 . Med forbehold af bestemmelserne i artikel 10 deltager en suppleant ikke i moeder holdt af Kommissionen eller en arbejdsgruppe i henhold til artikel 10 og medvirker ikke i dennes arbejde , medmindre det medlem , hvis suppleant han er , forhindres i dette .  Artikel 6  Medlems - og suppleantlisten offentliggoeres af Kommissionen til orientering i De Europaeiske Faellesskabers Tidende .  Artikel 7  1 . Medlemmerne af udvalget og deres suppleanter beskikkes for en periode paa 4 aar . Genbeskikkelse kan finde sted .  2 . Medlemmer og deres suppleanter , hvis beskikkelsesperiode er udloebet , fungerer indtil deres efterfoelger er tiltraadt eller de genbeskikes .  3 . Et medlems eller hans suppleants mandat ophoerer inden udloebet af perioden paa 4 aar , hvis han fratraeder eller afgaar ved doeden , eller den organisation , som har indstillet ham , begaerer , at en anden traeder i hans sted . Efterfoelgeren beskikkes for resten af beskikkelsesperioden efter den i artikel 4 omhandlede fremgangsmaade .  4 . Hvervet er uloennet .  Artikel 8  1 . For hver periode paa to aar udpeger udvalget med to tredjedeles flertal af de tilstedevaerende medlemmer en formand og en naestformand blandt sine medlemmer . Formand og naestformand vaelges skiftevis og i omvendt orden blandt de to grupper af organisationer , som er anfoert i artikel 4 . Formanden eller naestformanden , hvis mandat er udloebet , fungerer , indtil hans efterfoelger er tiltraadt .  2 . I tilfaelde af , at en formands eller naestformands hverv ophoerer i utide , erstattes han for resten af beskikkelsesperioden efter den fremgangsmaade , som er angivet i stk . 1 i denne artikel , paa forslag fra den gruppe , hans organisation tilhoerer .  Artikel 9  Udvalget kan oprette et forretningsudvalg , som har til opgave at tilrettelaegge og koordinere dets arbejde . Dette forretningsudvalg bestaar af formanden , naestformanden samt formand og rapportoerer fra de i artikel 10 omhandlede arbejdsgrupper .  Artikel 10  Udvalget kan :  a ) nedsaette arbejdsgrupper , ad hoc eller permanent , for at lette arbejdet . Det kan bemyndige et medlem til at lade sig repraesentere i en arbejdsgruppe af en anden navngiven repraesentant for sin organisation ; denne repraesentant nyder samme rettigheder paa arbejdsgruppens moeder , som det medlem , han repraesenterer ;  b ) foreslaa Kommissionen at indbyde sagkyndige til at bistaa det ved bestemte opgaver . Det er dets pligt , naar det opfordres dertil af en af de i artikel 4 naevnte organisationer ;  c ) anmode om , at enhver , som har saerlig sagkundskab med hensyn til et bestemt punkt paa dagsordenen , deltager som sagkyndig i udvalgets moeder . Den sagkyndige er kun til stede under droeftelsen af det punkt , som kraever hans tilstedevaerelse .  Artikel 11  Udvalget traeder sammen efter indkaldelse af dets sekretariat enten paa anmodning af Kommissionen eller af forretningsudvalget eller af en tredjedel af medlemmerne . I sidstnaevnte tilfaelde traeder udvalget sammen inden for en frist af tredive dage .  Artikel 12  1 . Ingen af udvalgets udtalelser har gyldighed , medmindre to tredjedele af medlemmerne eller deres suppleanter er til stede .  2 . Udvalget forelaegger Kommissionen sine udtalelser eller rapporter . Hvis en udtalelse eller rapport ikke er enstemmig , forelaegger udvalget Kommissionen de afvigende udtalelser , der er givet .  Artikel 13  1 . Kommissionen stiller et sekretariat til raadighed for udvalget forretningsudvalget og arbejdsgrupperne .  2 . Repraesentanter for Kommissionens tjenestegrene deltager i udvalgets , forretningsudvalgets og arbejdsgruppernes moeder .  3 . En repraesentant for sekretariatet i hver af de i artikel 4 naevnte organisationer overvaerer som observatoerer udvalgets moeder .  Artikel 14  Med forbehold af bestemmelserne i traktatens artikel 214 er udvalgets medlemmer forpligtede til ikke at videregive oplysninger , som de gennem deres arbejde i udvalget eller arbejdsgrupperne har faaet kendskab til , saafremt Kommissionen over for udvalget har tilkendegivet , at den oenskede udtalelse er af fortrolig art . I saa fald er kun udvalgets medlemmer og repraesentanterne for Kommissionens tjenestegrene til stede ved moederne .  Artikel 15  Denne afgoerelse traeder i kraft den 25 . juli 1974 .  Udfaerdiget i Bruxelles , den 25 . juli 1974 .  Paa Kommissionens vegne  François-Xavier ORTOLI  Formand  ( 1 ) EFT nr . C 70 af 1 . 7 . 1972 , s . 11 .